Process er annað lagið af sömu plötu sem hún sendir frá sér og fjallar um það augnablik þegar þú áttar þig á því að þú þekkir manneskju sem er þér náin ekki eins vel og þú taldir þig gera . Það er um vaxtarverki , valdabaráttu , ákefð og gremju ástarinnar . Hera vinnur með Barða Jóhannssyni en hann pródúserar komandi plötu hennar . Barði gerði helst garðinn frægan með hljómsveitinni Bang Gang , og vinnur nú með öðrum listamönnum , meðal annars Heru . Lagið er komið út á allar helstu streymisveitur og verður hægt að sjá myndbandið við lagið þann 17. janúar á YouTube síðu Heru , hér .